สวัสดีค่ะ ซื้อยาสอดแก้ตกขาวมาใช้ค่ะ แล้วทีนี้นำยามาโดนน้ำก่อนที่จะทำการสอดค่ะ สอดยาเข้าไปเลย จะเป็นอะไรไหมคะ ตอนนี้รู้สึกเหมือนยาไม่ละลายออกมาค่ะ ตัวยาจะยังค้างอยู่ข้าในไหมคะ และจะละลายออกมาเองไหมคะ และตัเป็นอันตรายไหมคะ สามารถทำอ่ย่างไรได้บ้างคะ
สวัสดีค่ะ ยาสอด หรือยาเหน็บ คือยาที่ใช้สอดเข้าไปในทวารหนัก ช่องคลอด หรือท่อปัสสาวะ โดยเป็นรูปแบบการใช้ยาที่มีประสิทธิภาพสูงเพราะออกฤทธิ์เฉพาะที่ได้ดี นิยมใช้ในกรณีที่ไม่อาจรักษาด้วยยารับประทานหรือการรักษารูปแบบอื่นได้ยาสอดช่องคลอดหรือยาเหน็บช่องคลอด มักมีลักษณะเป็นรูปไข่ นิยมใช้รักษาอาการติดเชื้อบริเวณช่องคลอด วิธีการใช้ ควรล้างทำความสะอาดบริเวณช่องคลอด และล้างมือให้สะอาดด้วยสบู่อ่อน ๆ จากนั้นใช้ผ้าสะอาดเช็ดให้แห้ง อยู่ในท่านอนหงาย และ ค่อย ๆ สอดเม็ดยาเข้าไปในช่องคลอด และใช้นิ้วดันยาให้ลึกเข้าไป กรณีที่ยาโดนน้ำเล็กน้อยก่อนสอดยา ไม่น่าจะมีผลกระทบต่อประสิทธิภาพของยามากค่ะ ถ้าเป็นน้ำเปล่าสะอาดก็ไม่มีอันตรายอะไร ไม่จำเป็นต้องทำอะไรเพิ่มเติมค่ะอ่านเพิ่มเติม